Дзяніс Сяргеевіч Ясковіч

Дзяніс Ясковіч (нар. , ) — беларускі футбаліст, абаронца кыргызскага клуба «Мурас Юнайтэд» з Джалал-Абада.

 Клубная кар’ера 
Выхаванец мінскага «Дынама», першым трэнерам быў бацька, былы ігрок зборнай Беларусі Сяргей Іванавіч Ясковіч. З 2011 года пачаў выступаць за дубль дынамаўцаў. У 2013—2014 гадах гуляў у барысаўскім БАТЭ, пасля вярнуўся ў «Дынама». Сезоны 2015 і 2016 правёў у арэндзе ў Першай лізе, адпаведна ў «Бярозе-2010» і «Зорцы-БДУ», дзе быў іграком асновы.

У лютым 2017 года пасля прагляду падпісаў кантракт з мазырскай «Славіяй». У клубе выступаў за дубль, зрэдку з’яўляўся на лаўцы запасных асноўнай каманды, але на поле так і не выйшаў. У ліпені 2017 года па пагадненні бакоў пакінуў «Славію» і неўзабаве зноў далучыўся да «Зоркі-БДУ», якая на гэты час змяніла назву на «Энергетык-БДУ». У сезоне 2018 дапамог клубу выйсці ў Вышэйшую лігу. У першай палове сезона 2019 быў асноўным абаронцам каманды ў Вышэйшай лізе. У ліпені 2019 года пакінуў «Энергетык-БДУ».

У жніўні 2019 года падпісаў кантракт на 2,5 гады з жодзінскім «Тарпеда-БелАЗ». Спачатку гуляў у стартавым складзе, але неўзабаве стаў пераважна заставацца на лаўцы запасных, прыцягваўся таксама да дубля. У студзені 2020 года па пагадненні бакоў пакінуў жодзінскі клуб і неўзабаве далучыўся да «Гарадзеі», з якой хутка падпісаў кантракт. У сезоне 2020 гуляў пераважна ў стартавым складзе гарадзейскай каманды.

У пачатку 2021 года некаторы час трэніраваўся з брэсцкім «Дынама», а пазней далучыўся да «Крумкачоў», з якімі ў сакавіку падпісаў кантракт. Быў іграком асновы сталічнай каманды. У студзені 2022 года пачаў трэніравацца з «Мінскам» і неўзабаве афіцыйна стаў іграком гэтага клуба, дзе таксама замацаваўся ў стартавым складзе. У снежні 2022 года па заканчэнні кантракта пакінуў «Мінск».

У сакавіку 2023 года папоўніў склад «Акжайыка» з другога дывізіёна Казахстана. У сакавіку 2024 года перайшоў у кыргызскі клуб «Мурас Юнайтэд».

 Статыстыка выступленняў 
СезонДывізіёнКлубКраінаМатчыГалы 2011  дубль  Дынама    3  0 2012  дубль  Дынама    ?  ? 2013  дубль  БАТЭ    15  0 2014  дубль  БАТЭ    26  1 2015  Д2  Бяроза-2010    27  2 2016  Д2  Зорка-БДУ    24  1 2017 (1)  дубль  Славія    12  1 2017 (2)  Д2  Энергетык-БДУ    13  1 2018  Д2  Энергетык-БДУ    27  1 2019 (1)  Д1  Энергетык-БДУ    14  0 2019 (2)  Д1  Тарпеда-БелАЗ    3  0 2020  Д1  Гарадзея    22  1 2021  Д2  Крумкачы    29  3 2022  Д1  Мінск    27  0 2023  Д2  Акжайык    27  1

 Крыніцы 

Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК БАТЭ
Катэгорыя:Ігракі ФК Бяроза-2010
Катэгорыя:Ігракі ФК Энергетык-БДУ
Катэгорыя:Ігракі ФК Славія Мазыр
Катэгорыя:Ігракі ФК Тарпеда-БелАЗ
Катэгорыя:Ігракі ФК Гарадзея
Катэгорыя:Ігракі ФК Крумкачы Мінск
Катэгорыя:Ігракі ФК Мінск
Катэгорыя:Ігракі ФК Акжайык Уральск
Катэгорыя:Ігракі ФК Мурас Юнайтэд